Divertimento (EST/RUS)
Walking Act
Millal viimati külastasite muinasjutumaad? Millal rõõmustasid, ahhetasid ja üllatusid kui laps?
Oleme originaalne teatritrupp “Divertimento”
Meie näitlejad on elukutselised žonglöörid, tantsijad, akrobaadid, kes esinenud väikestel ja suurtel platsidel Eestis ning välismaal. Sobilik nii täiskasvanutele kui lastele, kes kõik selles etenduses osalejateks saavad. Viime teid rändama Maailma, mis puudutab oma ilu ja maagiaga, tulge vaatama!
Esinevad kõikides linnades!
Kayo (BRA)
Mustkunst
Enigmaatiline mustkunstnik Kayo, kes rännanud ümber maailma ning kasutab oma esinemistes levitatsiooni, telekineesi, tuld ja mõtetega manipuleerimist, mille sarnast sa varem ei näinud ega kogenud.
Tema haruldane võime lennutada esemeid päevavalguses otse su silme ees on viinud teda esinema suurimatele festivalidele üle maailma.
Hetkel elab ja töötab Kayo Londonis, kus valmib salajane etendus, mida võib tulevikus näha kuulsas briti TV sarjas.
Lõppude-lõpuks on müsteerium üks kaunimaid sensatsioone.
Foto: Mijrin Alhajri
Esineb kõikides linnades!
Marco Bonisimo (NLD)
Tsirkus / Teater / Komöödia
Marco Bonisimo on artist, kes pärit Hollandist ning žongleerib jalgpallidega.
Mis kord õhku tõuseb, tuleb alla ka tagasi. Tavaline inimene peab seda tragöödiaks, kuid temale pakub suurt lõbu.
Isegi vead muutuvad komöödiaks!
Interaktiivne, lõbusa meeleoluga koomiline etendus ning erakordne tehnika, mis kutsuvad ligi igas vanuses publikut!
Vaid Narvas, Jõhvis, Tartus
Ruach (POL)
Muusik
Poola-Juudi Duo RUACH – Dorothea and Boguslaw Hegeduess on pühendanud oma armastuse ja elud traditsioonilisele Juudi muusikale. Dorothea mängib klarnetil kõige magusamaid meloodiaid ning Boguslaw lisab kitarril ja mandoliinil rütme ning noote, mille identiteetide kombinatsioon taasloob muusikalise “Vana Maailma”
Esinevad kõikides linnades!
Chris Blaze (AUS)
Tuleartist
The Blazed Up Fire Show on täis energiat, tuld ja plahvatusi. Lisaks enneolematutele eriefektidele hoiab ta pealtvaatajate adrenaliini oma tule neelamise trikkidega laes. Uskuge, tema võime kaasata publikut lahutab meelt hurmaval, intelligentsel ja tõeliselt vaatamisväärsel viisil.
Foto: Kaspars Kalnišs
Ainult Tallinnas
Anna KRAZY (EST)
Tsirkus / Teater / Tants
“Meeleheitel koduperenaine” on kaasaaegne tänavaetendus, mis räägib loo koduperenaise muredest ja meeleheitest.
Loo kangelane, üks harilik koduperenaine püüab teha kõik, et mehele ja lastele meele järele olla – kokkab, koristab, koob ja selle kõige juures veel ka naeratab. Sisimas aga keeb ta iga päev ahastusest ja väsimusest.
Ühel hetkel koduperenaine murdub, avastab enda tõelise kire ning otsustab harja ja kühvli nurka visata. Koduperenaisest koorub võluv tsirkuseartist, kes paneb mehed enda pilli järgi tantsima ja rahva enda järele hulluma.
Foto: Tarmo Haud
Ainult Tallinnas ja Tartus
Ross Vegas (AUS)
Tsirkus / Teater / Muusik / Komöödia
Ross Vegas kombineerib iidset tsirkusekunsti beatboxi ja vokaalsete efektidega – unikaalne etendus üle maailma.
Akrobaatika, illusioonid, tulega žongleerimine, füüsiline komöödia, räpp ja koomiline improvisatsioon – seda kõike saadab elav muusika, mis loodud ta enda häält kasutades. Lisaks näete, kuidas on võimalik toolidest moodustatud tornil vaid ühe käega tasakaalu hoida!
Ross on viimase kümnendi jooksul üles astunud tuntumatel tänavaartistide festivalidel üle maailma. Alates World Expost Pekingis kuni Tänavaartistide Maailmameistrivõistusteni Dublinis.
Esineb kõikides linnades!
Burlesque Estonia (EST)
Burlesk
“Burlesque Estonia” tantsijannad esitlevad etendust pealkirjaga “Muinasjutud”. See on meelelahutus, mis mõeldud täiskasvanutele ning mis toob lavale nii kaunitari ja koletise kui ka teised fantaasiaküllase kujutlusmaailma olevused.
Foto: AlanProosa
Vaid Tallinnas ja Tartus
Belle Etage (AUT)
Walking Act
Unikaalne walk act viib meid tänasest ütlemata digitaalsest maailmast 100 aastat ajas tagasi. Kõige veidramad ja kaootilisemad fotograafid Fida ja Fred pildistavad sind ja su sõpru ning fotod saad endaga koju kaasa! Esinejaid toetab Eesti 100 juubeli puhul Austria suursaatkond Eestis.
Ainult Tallinnas
Ian Deadly (GBR)
Tsirkus / Teater / Komöödia
Rohkeid auhindu pälvinud etendus (The People vs. Ian Deadly) on uues formaadis tagasi tänavatel. Idee on lihtne, Ian Deadly tutvub publikuga ning tagajärgedest kujuneb etendus. Stseen stseeni haaval luuakse show, milles kasutatakse muusikat, komöödiat, imeilusat žongleerimist ning spontaansust. Alustame üksi, kuid lõpetame koos kui koomiline tsirkuse kaheksajalg! Pöörane improvisatsioon, hularõngas ja ohtlik segatud naeruväärsega kujundavad plahvatusohtliku finaali, mis valminud spetsiaalselt 2018 hooajaks.
Foto: Stefi Kammerer
Esineb kõikides linnades!
Royal Giraffe Theatre (EST)
Tänavateater
Royal Giraffe on õppinud, edendanud ning spetsialiseerunud traditsioonilisele ning iidsele tänavateatrile enam kui 25 aastat.
Meetod põhineb tänavakunstidel, lisaks kaasatakse rituaalse rahvatantsu elemente, klounaaži, improvisatsiooni ja mis kõige olulisem – publiku energiat.
Royal Giraffe Teatril on olnud au esitleda oma unikaalset stiili “The Best Street Theatres of the World” festivalil Sankt Peterburis.
Foto: Viktor Kadychenko
Esinevad kõikides linnades!
Kolm Õde (EST/FIN)
Tsirkus
“Kolm õde” on kohaspetsiifiline installatsioon-lavastus, mis kõneleb põhjamaa vägevatest naistest. Nende õrnusest, jõust, südikusest ja hirmudest. Muistendid veerevad lahti reaalsuseks ning kaob piir taeva ja maa vahel. Ei ole õiget ega valet, head ega halba, on vaid lihast ja luust naine õeliku armastuse rüpes.
Lavale astuvad kolm õhuakrobaati Eestist ja Soomest : Noora Petronella Pasanen (FIN), lisaks Grete Gross (EST) ja Lizeth Wolk (EST), kes on professionaalsed Big Wolf Company tsirkuseartistid.
Fotod: Maarja Roolaht, Joonas Purastie, Patricia Hardie
Ainult Tallinnas
Canarro (HUN)
Muusik
See on “manouche”-mustlaste jazz- ja svingkvintett Budapestist, kelle stiili on tugevalt mõjutanud Django Reinhardt. See on muusika, mida nautida elavas ettekandes!
Esinemist toetab Eesti 100 puhul Balassi Instituut Tallinnas.
Esinevad kõikides linnades!
Silver Sepp (EST)
Muusik
Silver tuleb tänavale oma sisemaapurjekaga, mis on pardast pardani täis fantaasiapille ja luupereid.
Muusik, kes laulab omi laule ja improviseerib praeguses hetkes. Ta on pidurdamatu fantasist, kelle löögi all hakkab tänavapostidestki ürgvibratsiooni välja kiirgama.
Foto: Silver Gutmann
Esineb kõikides linnades va. 9. juunil!
Krista Palm Art (EST)
Elavad skulptuurid / Tuli
Krista Palm on kunstnik Tartust, kes on esinenud igal pool Euroopas ja Aasias.
Tema suurim kirg on tants, tuli, kostüümide disainimine ja loominguline koostöö teiste artistidega.
Kõik need elemendid on kombineeritud elavate skulptuuride etteastesse.
Skulptuure võib leida tänavalt, astuge aga lähemale ja tehke paar pilti, ei ole vaja karta! Kuid kui näete tuld, siis soovitame püsida ohutus kauguses ning nautida näitemängu.
Ainult Narvas, Jõhvis ja Tartus!
Company Carousel (EST/FIN/LAT)
Tsirkus
Kogu pere tsirkuse seiklus! Mis saab kui kohtuvad kaks üksikut tegelaskuju väga erinevatest maailmatest? Kas nad saavad omavahel läbi või ajavad üksteist hulluks? Kes on see müstiline muusik, kes räägib läbi kitarrikeelte?
Esinejad: Jaakko Repola (FIN), Ireen Peegel (EST) ja Viesturs Melders (LAT)
Ainult Tallinnas
Duo Schokokaboom (EST/GER)
Tsirkus
“Luidja Tsirkusetalu” ja Duo Schokokaboom Hiiumaalt hüppavad läbi, et tuua Teieni ilus ja kaasahaarav tsirkuseetendus.
Küsige autogramme ja tehke koos pilti, tasuta on see võimalik vaid TaDaa! Festivalil!
Tore minishow, mis täidab naeru, värvide ja naljaga, tulge vaatama!
Foto: Schokokaboom
Esinevad kõikides linnades!
Society Doctors (EST)
Teater
Üritame tabada tänava-kunstist teatraalset ja teatrist tänavkunstilist; kombineerides teatri janu hinge ja vaimu vastu tänava-kunsti väljenduslikkuse, aktiivse avatuse ja inimesi ühendava suhtluse teel. Vormides esinemist jumaliku spontaansuse, riski momentumi ja intellektuaalse analüüsi abil, lõimides kujutlusvõime teadmisega, uurides keele kaugemaid piirialasid ning püüeldes selgema suhtlemisvõime poole. Mõistagi üritame inspireerida, kütkestada, kuid ka provotseerida ning valgustada, ehk isegi leevendada.
Ainult Tallinas!